CELEX: 42005A0630(02)
Language: lv
Date: 2004-12-08 00:00:00
Title: Protokols, ar ko groza 1990. gada 23. jūlija Konvenciju par nodokļu dubultās uzlikšanas novēršanu sakarā ar asociēto uzņēmumu peļņas korekciju

30.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 160/28
            
         
      PROTOKOLS,
   ar ko groza 1990. gada 23. jūlija Konvenciju par nodokļu dubultās uzlikšanas novēršanu sakarā ar asociēto uzņēmumu peļņas korekciju
   EIROPAS KOPIENAS DIBINĀŠANAS LĪGUMA AUGSTĀS LĪGUMSLĒDZĒJAS PUSES,
   
               
            
            
               
            
         
               
            
            
               
            
         
               
            
            
               
            
         
               
            
            
               
            
         BEĻĢIJAS KARALISTE:
   finanšu ministru
   Jean-Jacques VISEUR;
   DĀNIJAS KARALISTE:
   ekonomikas lietu un Ziemeļvalstu sadarbības ministri
   Marianne JELVED;
   VĀCIJAS FEDERATĪVĀ REPUBLIKA:
   federālo finanšu ministru
   Hans EICHEL;
   GRIEĶIJAS REPUBLIKA:
   ekonomikas lietu ministru
   Yannos PAPANTONIOU;
   SPĀNIJAS KARALISTE:
   ekonomikas lietu valsts sekretāru
   Cristóbal Ricardo MONTORO MORENO;
   FRANCIJAS REPUBLIKA:
   ekonomikas lietu, finanšu un rūpniecības ministru
   Dominique STRAUSS-KAHN;
   ĪRIJA:
   finanšu ministru
   Charlie McCREEVY;
   ITĀLIJAS REPUBLIKA:
   finanšu ministru
   Vincenzo VISCO;
   LUKSEMBURGAS LIELHERCOGISTE:
   premjerministru, valsts ministru, finanšu ministru, darba un nodarbinātības ministru
   Jean-Claude JUNCKER;
   NĪDERLANDES KARALISTE:
   finanšu valsts sekretāru
   Wilhelmus Adrianus Franciscus Gabriël (Willem) VERMEEND;
   AUSTRIJAS REPUBLIKA:
   federālo finanšu ministru
   Rudolf EDLINGER;
   PORTUGĀLES REPUBLIKA:
   finanšu ministru
   António Luciano Pacheco DE SOUSA FRANCO;
   SOMIJAS REPUBLIKA:
   premjerministra vietnieku un finanšu ministru
   Sauli NIINISTÖ;
   ZVIEDRIJAS KARALISTE:
   finanšu ministru
   Bosse RINGHOLM;
   LIELBRITĀNIJAS UN ZIEMEĻĪRIJAS APVIENOTĀ KARALISTE:
   vēstnieku, Lielbritānijas un Ziemeļīrijas Apvienotās Karalistes pastāvīgo pārstāvi Eiropas Savienībā
   Sir Stephen WALL, K.C.M.G., L.V.O.,
   IR VIENOJUŠIES PAR TURPMĀKO.
   1. pants
   Ar šo 1990. gada 23. jūlija Konvencija par nodokļu dubultās uzlikšanas novēršanu sakarā ar asociēto uzņēmumu peļņas korekciju ir grozīta šādi:
   20. pantu izsaka šādā redakcijā:
   
      “20. pants
      Šī konvencija ir noslēgta uz pieciem gadiem. Tā katru reizi tiek pagarināta uz nākamiem pieciem gadiem, izņemot, ja līgumslēdzēja valsts rakstiski informē Eiropas Savienības Padomes ģenerālsekretāru par tās iebildumu vismaz sešus mēnešus pirms jebkura piecu gada termiņa beigām.”
   
   2. pants
   1.   Parakstītājvalstis šo protokolu ratificē, atzīst vai apstiprina. Ratifikācijas, pieņemšanas vai apstiprināšanas instrumentus deponē Eiropas Savienības Padomes ģenerālsekretāram.
   2.   Eiropas Savienības Padomes ģenerālsekretārs parakstītājvalstīm paziņo:
   
               a)
            
            
               par katra ratifikācijas, pieņemšanas vai apstiprināšanas instrumenta deponēšanu;
            
         
               b)
            
            
               dienu, kad šis protokols stāsies spēkā.
            
         3. pants
   1.   Šis protokols stājas spēkā trešā mēneša pirmajā dienā pēc tam, kad pēdējā parakstītājvalsts deponējusi ratifikācijas, pieņemšanas vai apstiprināšanas instrumentu.
   2.   Šo protokolu piemēro no 2000. gada 1. janvāra.
   3.   Laikposmu, kas sākas 2000. gada 1. janvārī un beidzas dienā, kad stājas spēkā šis protokols, neņem vērā, nosakot, vai lieta ir iesniegta Arbitrāžas konvencijas 6. panta 1. punktā norādītajā laikā.
   4. pants
   Šo protokolu, kas ir sastādīts vienā eksemplārā dāņu, holandiešu, angļu, somu, franču, vācu, grieķu, īru, itāļu, portugāļu, spāņu un zviedru valodā, un visi tā teksti divpadsmit valodās ir vienlīdz autentiski, deponē Eiropas Savienības Padomes Ģenerālsekretariāta arhīvā. Ģenerālsekretārs katras līgumslēdzējas valsts valdībai nosūta apstiprinātu kopiju.
   
      (1)  OV L 225, 20.8.1990., 10. lpp.
   
   
      (2)  OV C 26, 31.1.1996., 1. lpp.
   
   
      Padomē 1999. gada 25. maijā sanākušo dalībvalstu valdību pārstāvju konferences
      NOBEIGUMA AKTS
      Dalībvalstu valdību pārstāvji,
      KAS sanākuši Padomē 1999. gada 25. maijā,
      paturot prātā 1998. gada 19. maija SECINĀJUMUS par darbības laika pagarināšanu Konvencijai par nodokļu dubultās uzlikšanas novēršanu sakarā ar asociēto uzņēmumu peļņas korekciju (“Arbitrāžas konvencija”), kuros tās vienojās, ka Arbitrāžas konvencijas darbības laiks pēc tā izbeigšanās būtu jāpagarina vēl par pieciem gadiem un ka pēc šā laikposma beigām tās darbības laiks būtu automātiski jāpagarina uz nākamiem pieciem gadiem ar noteikumu, ka neviena līgumslēdzēja valsts nav pret to iebildusi;
      IR VIENOJUŠIES, ka Arbitrāžas konvencijas darbības laiks no 2000. gada 1. janvāra ir jāpagarina vēl par pieciem gadiem;
      IR SĀKUŠI parakstīt protokolu, ar ko groza 1990. gada 23. jūlija Konvenciju par nodokļu dubultās uzlikšanas novēršanu sakarā ar asociēto uzņēmumu peļņas korekciju.